text: Commentary on the beautiful city of Fuglafjordur in the Faroe islands, including photos and news
text: #000000
text: Í frásøgnini um posthúsið í Klaksvík søgdu vit, at fleiri av teimum fyrstu posthúsunum í Føroyum vóru knýtt at sýslumonnunum. Eitt
  annað, ið eisini hevur gjørt seg galdandi er, at størvini í føroyska
  postverkinum ofta hava gingið í arv frá einum ættarliði til annað. Soleiðis hevur verið í Fuglafirði. Tá Tummas Juul Petersen flutti til Klaksvíkar, tók bróðir hansara, Hans Jacob Petersen, við sum postavgreiðslumaður.
text: #000005
text: 1926 tók dóttir Hans Jacob, Alma Rustin, ábyrgdina av
  postviðurskiftunum í bygdini og tá hon fór frá 31. oktober 1975, tók
  dóttir hennara, Margretha Rustin Johannesen, við sum posthúsleiðari og
  sat í starvinum til 30. november 1994. Sostatt vóru postviðurskiftini í Fuglafirði í hondunum á somu ættarfólkum í 91 ár.
text: #000006
text: Húsið hjá Almu Rustin, har postavgreiðslan var í mong ár
text: #000007
text: Fram til 1930 var posturin í barnaheiminum hjá Almu Rustin. Eina tíð – tað var áðrenn Alma og maður hennara Poul Rustin fluttu í egin hús – vórðu høli leigað til posthúsið. Fyrstu tíðina varð leigað frá eini mostur Almu, og seinni frá Sámal Petur Petersen, sum var ættaður av Viðareiði. Frá 1932 til 1975 var posturin í heiminum hjá Almu og Poul Rustin, har serlig høli vóru innrættað til endamálið. Men hølini gjørdust ov trong, og tí varð avgjørt at finna onnur høli. Tann 1. november 1975 varð flutt í núverandi posthúsið í bygdini. Hølini leigar postverkið frá handilsfelagnum Haraldsen.
text: #000008
text: 10 ára gomul fór Alma Rustin til Havnar at ganga í realskúla. Afturkomin til Fuglafjarðar, 14 ára gomul, fór hon at arbeiða fast á posthúsinum saman við faðiri sínum. Tann
  1. mai 1926 fekk Alma Rustin fulla ábyrgd av postviðurskiftunum í
  Fuglafirði og av postliga samskiftinum millum Fuglafjørð og Tórshavn,
  millum Fuglafjørð og Klaksvík og við eysturbygdirnar í Eysturoy. Hon var bert 26 ára gomul um hetta mundið.
text: #000010
text: Alma legði frá sær tann 31. oktober 1975, restaðu bert seks mánaðir í,
  at hon kundi halda sín 50 ára starvsdag sum postavgreiðslukvinna. Hon hevði tá arbeitt á posthúsinum í 61 ár tilsamans. Alma valdi at fara frá í sambandi við, at posthúsið flutti í nýggju hølini.
text: #000011
text: Síðan 1. november 1994 hevur Sigrun Jacobsen verið posthúsleiðari í Fuglafirði. Á posthúsinum starvast nú fýra fólk. Talan er um tvey størv at bera postin út og hálvtannað starv inni á postavgreiðsluni.
text: #000012
text: Gleðilig Jól og gott nýggjár!
text: #000015